techiaith/cofnodycynulliad_en-cy huggingface dataset:
English: It's an extraordinary comment, because, in order to provide any evidence at all to back that up, she would have to show that, somehow, I have opposed membership of the EEA - I have not, nor has the Government - secondly, that, somehow, I am opposed to remaining in the customs union, when, in fact, I'm one of its staunchest advocates, because I know full well what would happen in Ireland if that were to happen; thirdly, as she will know, I have always argued, as has she, for full and unfettered access to the single market. The Welsh Government's position has not changed, and we will continue to make the case to those elsewhere in the UK who are members of our party. But we are in Government in Wales. Our position is clear, the position has not changed from when we authored the White Paper, and I make it absolutely clear: Wales's future belongs in the UK, which she does not believe; secondly, within the customs union, to my mind, within the single market as well, because that means full and unfettered access to the single market - not within the EU, because people voted for that not to happen, but it doesn't mean that we need to have a chaotic Brexit based on flag-waving nationalism, which is what some in the Conservative Party advocate, rather than a sensible, pragmatic Brexit that works for Wales. That's what we want, and I hope that's what she wants.
Welsh: Mae'n sylw rhyfeddol, oherwydd, er mwyn darparu unrhyw dystiolaeth o gwbl i gefnogi hynna, byddai'n rhaid iddi ddangos, rywsut, fy mod i wedi gwrthwynebu aelodaeth o'r AEE - nid wyf wedi gwneud hynny, na'r Llywodraeth ychwaith - yn ail, fy mod i, rywsut, yn gwrthwynebu aros yn yr undeb tollau, pan, mewn gwirionedd, fy mod i'n un o'i gefnogwyr mwyaf brwd, gan fy mod i'n gwybod yn iawn beth fyddai'n digwydd yn Iwerddon pe byddai hynny'n digwydd; yn drydydd, fel y bydd hi'n gwybod, rwyf i wedi dadlau erioed, fel y mae hithau, dros fynediad llawn a dilyffethair at y farchnad sengl. Nid yw safbwynt Llywodraeth Cymru wedi newid, a byddwn yn parhau i ddadlau'r achos i'r rhai hynny mewn mannau eraill yn y DU sy'n aelodau o'n plaid. Ond rydym ni mewn Llywodraeth yng Nghymru. Mae ein safbwynt yn eglur, nid yw'r sefyllfa wedi newid o'r adeg yr ysgrifennwyd y Papur Gwyn gennym, ac rwy'n ei gwneud yn gwbl eglur: mae dyfodol Cymru yn perthyn yn y DU, nad yw hi'n ei gredu; yn ail, yn yr undeb tollau, yn fy marn i, yn y farchnad sengl hefyd, gan fod hynny'n golygu mynediad llawn a dilyffethair at y farchnad sengl - nid yn yr UE, oherwydd bod pobl wedi pleidleisio i hynny beidio â digwydd, ond nid yw'n golygu bod angen i ni gael Brexit anhrefnus yn seiliedig ar genedlaetholdeb chwifio'r faner, sef yr hyn y mae rhai yn y Blaid Geidwadol o'i blaid, yn hytrach na Brexit synhwyrol ac ymarferol sy'n gweithio i Gymru. Dyna'r hyn yr ydym ni ei eisiau, ac rwy'n gobeithio mai dyna mae hithau ei eisiau.
English: Thank you, Presiding Officer. First Minister, last week, the chief executive of Qatar airlines made some very unhelpful and disparaging remarks about whether a woman would be able to fulfil his role. You as First Minister have rightly identified that you as a Government, and I'm sure everyone in this Chamber, want Wales to be the most feminine friendly country and allow pathways to every opportunity in Wales, irrespective of whatever sex you are. What representations did you make to the chief executive of Qatar airlines about these comments, given that they are a strategic partner of yours and, not only that, you have put a lot of public money available to that airline to develop the routes into Cardiff Airport?
Welsh: Diolch, Llywydd. Prif Weinidog, yr wythnos diwethaf, gwnaeth Prif Weithredwr cwmni awyrennau Qatar sylwadau annefnyddiol a dilornus iawn ynghylch pa un a fyddai menyw yn gallu cyflawni ei swydd. Rydych chi fel Prif Weinidog wedi nodi'n briodol eich bod chi fel Llywodraeth, a phawb yn y Siambr hon rwy'n siŵr, eisiau i Gymru fod y wlad fwyaf ystyriol o fenywod a chaniatáu llwybrau at bob cyfle yng Nghymru, ni waeth pa ryw ydych chi. Pa sylwadau wnaethoch chi i brif weithredwr cwmni awyrennau Qatar am y sylwadau hyn, o gofio eu bod nhw'n bartner strategol i chi ac, nid yn unig hynny, rydych chi wedi rhoi llawer o arian cyhoeddus ar gael i'r cwmni awyrennau hwnnw i ddatblygu'r llwybrau i mewn i Faes Awyr Caerdydd?
English: Well, clearly, I don't agree with his words. He is the chief executive of an airline, not the head of a Government. We will continue to make the case, both within the UK and beyond, to ensure that equality becomes something that is entrenched in societies around the world.
Welsh: Wel, yn amlwg, nid wyf i'n cytuno â'i eiriau. Prif weithredwr cwmni awyrennau yw ef, nid pennaeth Llywodraeth. Byddwn yn parhau i ddadlau'r achos, yn y DU a thu hwnt, i sicrhau bod cydraddoldeb yn dod yn rhywbeth sydd wedi ei wreiddio mewn cymdeithasau ledled y byd.
English: Sadly, from that answer, First Minister, you give an indication that you made no representations whatsoever to the chief executive or the airline about these remarks. If it was a small business in Wales, or a medium-sized business in Wales, I'm sure that, given the social contract that you've developed, you would be, obviously, demonstrating your dislike of the comments that were made and withdrawing that support from that small or medium-sized business. Another indication of the double standards here in Wales is the report today around Pinewood and the money that the Welsh Government made available to Pinewood to develop the facility in St Mellons. You talked of at the time, in 2014, that there was the potential for £90 million to come into the Welsh economy; there was the potential for 2,000 jobs to be created by this development. We know about 50 jobs have been created and, at the moment, there's a paper loss of about £9 million, according to the auditor general's figures. What's gone wrong, First Minister?
Welsh: Yn anffodus, o'r ateb yna, Prif Weinidog, rydych chi'n rhoi awgrym na wnaethoch chi unrhyw sylwadau o gwbl i'r prif weithredwr na'r cwmni awyrennau am y sylwadau hyn. Pe byddai'n fusnes bach yng Nghymru, neu'n fusnes canolig yng Nghymru, rwy'n siŵr, o ystyried y contract cymdeithasol yr ydych chi wedi ei ddatblygu, y byddech chi, yn amlwg, yn dangos eich atgasedd at y sylwadau a wnaed ac yn tynnu'r cymorth hwnnw yn ôl oddi wrth y busnes bach neu ganolig ei faint hwnnw. Arwydd arall o'r safonau dwbl yma yng Nghymru yw'r adroddiad heddiw ar Pinewood a'r arian a roddwyd ar gael gan Lywodraeth Cymru i Pinewood i ddatblygu cyfleuster yn Llaneirwg. Soniasoch ar y pryd, yn 2014, bod potensial i £90 miliwn ddod i mewn i economi Cymru; roedd potensial i 2,000 o swyddi gael eu creu gan y datblygiad hwn. Rydym ni'n gwybod bod oddeutu 50 o swyddi wedi eu creu ac, ar hyn o bryd, mae colled ar bapur o £9 miliwn, yn ôl ffigurau'r Archwilydd Cyffredinol. Beth sydd wedi mynd o'i le, Prif Weinidog?
English: First of all, around about just over £4 million has been recouped, but many projects are still in progress. You wouldn't expect the whole lot to be recouped in one fell swoop. These are long-term projects, and the money is recouped over a longer period. I just wonder - I have some comments in front of me here, which I wonder if he agrees with: 'The addition of the globally-recognised Pinewood production company to Wales' already rich film production industry is very welcome. 'An increasing number of blockbuster films are being shot at locations across Wales and Pinewood's new base will offer even more opportunities to see Wales on film, from which the whole country could benefit 'This very welcome announcement is further evidence of Wales' growing reputation, as an ideal venue for filmmakers, with the right skills mix to tantalise future cinema goers and movie fans.' I agree with those comments. They came from his own party - Suzy Davies.
Welsh: Yn gyntaf oll, mae ychydig dros £4 miliwn wedi ei adennill, ond mae llawer o brosiectau yn dal ar y gweill. Ni fyddech chi'n disgwyl i'r cwbl gael ei adennill ar un tro. Mae'r rhain yn brosiectau tymor hir, a chaiff yr arian ei adennill dros gyfnod hwy. Rwy'n meddwl tybed - mae gen i rai sylwadau o fy mlaen i yn y fan yma, yr wyf i'n meddwl tybed a yw ef yn cytuno â nhw: Mae ychwanegu cwmni cynhyrchu byd enwog Pinewood at ddiwydiant cynhyrchu ffilmiau Cymru sydd eisoes yn gyfoethog i'w groesawu'n fawr. Mae nifer cynyddol o ffilmiau mawr yn cael eu saethu mewn lleoliadau ledled Cymru a bydd canolfan newydd Pinewood yn cynnig hyd yn oed mwy o gyfleoedd i weld Cymru ar ffilm, y gallai'r holl wlad elwa arno Mae'r cyhoeddiad hwn sydd i'w groesawu'n fawr yn dystiolaeth bellach o enw da cynyddol Cymru, fel lleoliad delfrydol ar gyfer gwneuthurwyr ffilmiau, gyda'r gymysgedd gywir o sgiliau cywir i ddenu mynychwyr sinema'r dyfodol a'r rhai sy'n frwd am ffilmiau. Rwy'n cytuno â'r sylwadau hynny. Daethant o'i blaid ei hun - Suzy Davies.
English: The comments were made in light of your assertion that this investment could bring in 2,000 jobs, of which we know only 50 have been delivered, and potentially £90 million into the Welsh economy. Who wouldn't welcome such a proposition? But what we've seen with your management and your Government's management of this particular bid is that you have failed to deliver any one of those targets that you set in 2014. But the point that I identified with Qatar Airways, where you have said nothing, the point I identified with Pinewood, another big internationally recognised company, is if you're a small business in Wales and you look at these big companies getting the money and then you're discounted from accessing the support of Welsh Government because you've made such detestable comments, in Qatar's case, or Pinewood's overestimation of the gains to the Welsh economy, you'll be scratching your head today and asking, 'What is the Welsh Government for?' Isn't it the case, First Minister, that during your entire time as First Minister, you've promised much and delivered little?
Welsh: Gwnaed y sylwadau yng ngoleuni eich haeriad y gallai'r buddsoddiad hwn ddod â 2,000 o swyddi, ac rydym ni'n gwybod mai dim ond 50 ohonyn nhw sydd wedi eu darparu, a £90 miliwn i mewn i economi Cymru o bosibl. Pwy na fyddai'n croesawu cynnig o'r fath? Ond yr hyn yr ydym ni wedi ei weld o'ch rheolaeth chi a rheolaeth eich Llywodraeth o'r cais penodol hwn yw eich bod chi wedi methu â bodloni unrhyw un o'r targedau hynny a bennwyd gennych chi yn 2014. Ond y pwynt a nodais gyda Qatar Airways, lle nad ydych chi wedi dweud dim, y pwynt a nodais gyda Pinewood, cwmni rhyngwladol mawr arall, yw os ydych chi'n fusnes bach yng Nghymru ac yn edrych ar y cwmnïau mawr hyn yn cael yr arian ac yna eich bod chi'n cael eich gwahardd rhag cael mynediad at gymorth Llywodraeth Cymru gan eich bod chi wedi gwneud sylwadau mor annymunol, yn achos Qatar, neu goramcangyfrif Pinewood o'r enillion i economi Cymru, byddwch chi'n crafu eich pen heddiw ac yn gofyn, 'Beth yw pwrpas Llywodraeth Cymru?' Onid yw'n wir, Prif Weinidog, yn ystod eich holl amser fel Prif Weinidog, eich bod chi wedi addo llawer ond mai ychydig iawn yr ydych chi wedi'i gyflawni?
English: Diolch, Llywydd. First Minister, last week, there were some comments in the media with regard to English prisoners in Welsh prisons. Normally, I wouldn't raise this as a matter because the issue of prisons is not devolved to Wales. However, these comments allegedly came from a member of your Government. The Cabinet Secretary for Local Government and Public Services is believed to have said that Parc prison, in our region and constituency, should not be used to house English prisoners. First Minister, can you clarify your Government's position on this issue and do you believe that prisons in Wales should only house Welsh prisoners?
Welsh: Diolch, Llywydd. Prif Weinidog, yr wythnos diwethaf, roedd rhai sylwadau yn y cyfryngau ynghylch carcharorion o Loegr yng ngharchardai Cymru. Fel rheol, ni fyddwn yn codi hwn fel mater gan nad yw'r mater o garchardai wedi ei ddatganoli i Gymru. Fodd bynnag, honnir bod y sylwadau hyn wedi dod gan aelod o'ch Llywodraeth. Credir bod Ysgrifennydd y Cabinet dros Lywodraeth Leol a Gwasanaethau Cyhoeddus wedi dweud na ddylai carchar y Parc, yn ein rhanbarth a'n hetholaeth ni, gael ei ddefnyddio ar gyfer carcharorion o Loegr. Prif Weinidog, a allwch chi egluro safbwynt eich Llywodraeth ar y mater hwn ac a ydych chi'n credu y dylai carchardai yng Nghymru fod ar gyfer carcharorion o Gymru yn unig?
English: First, the Cabinet Secretary is clear that he did not use those words. Secondly, we know that clearly it can't be the case that only Welsh prisoners can be in Welsh prisons. There are some prisons that don't exist in Wales that need to house Welsh prisoners - category A prisons, for example - and we don't have a women's prison either. So, we couldn't create some kind of self-contained prison system under current circumstances, because that would affect us more than anybody.
Welsh: Yn gyntaf, mae Ysgrifennydd y Cabinet yn eglur na wnaeth ddefnyddio'r geiriau hynny. Yn ail, rydym ni'n gwybod ei bod yn amlwg na all fod yn wir mai dim ond carcharorion o Gymru gaiff fod mewn carchardai yng Nghymru. Mae rhai carchardai nad ydynt yn bodoli yng Nghymru y mae angen iddyn nhw ddarparu lle i garcharorion o Gymru - carchardai categori A, er enghraifft - ac nid oes gennym ni garchar i fenywod ychwaith. Felly, ni allem ni greu rhyw fath o system garchardai hunangynhaliol o dan yr amgylchiadau presennol, gan y byddai hynny'n effeithio arnom ni yn fwy na neb.
English: Thank you for clarifying that, First Minister. As you've rightly said, we have no women's prison in Wales and not a single category A prison. In fact, the prisons are severely overcrowded in Wales. Wales has 4,747 prisoners and only, across the five prisons, has an operational capacity of 3,700. So, a large number of Welsh prisoners are incarcerated in prisons hundreds of miles from home. This is believed to be a significant factor in self-harm and suicide. In your Government's submission to the commission on justice, you appear to be making the case for prisons to be devolved. Is this the case? If so, would a Welsh Government support building new prisons in Wales to relieve the overcrowding and the safety issue regarding staff, the self-harm of prisoners, and to house prisoners closer to home in relation to rehabilitation?
Welsh: Diolch am egluro hynny, Prif Weinidog. Fel yr ydych chi wedi ei ddweud yn briodol, nid oes gennym ni garchar i fenywod yng Nghymru a dim un carchar categori A. A dweud y gwir, mae'r carchardai yng Nghymru wedi eu gorlenwi'n ddifrifol. Mae gan Gymru 4,747 o garcharorion a chapasiti gweithredol o ddim ond 3,700 ar draws y pum carchar. Felly, mae nifer fawr o garcharorion o Gymru wedi eu carcharu mewn carchardai gannoedd o filltiroedd o'u cartrefi. Credir fod hyn yn ffactor sylweddol o ran hunan-niwed a hunanladdiad. Yng nghyflwyniad eich Llywodraeth i'r comisiwn ar gyfiawnder, mae'n ymddangos eich bod chi'n dadlau'r achos dros ddatganoli carchardai. A yw hyn yn wir? Os felly, a fyddai Llywodraeth Cymru yn cefnogi adeiladu carchardai newydd yng Nghymru i leddfu gorlenwi a'r broblem ddiogelwch o ran staff, yr hunan-niweidio ymhlith carcharorion, a darparu lle i garcharorion yn nes at eu cartrefi o ran adsefydlu?
English: We do think that prisons, along with the rest of the criminal justice system, should be considered for devolution. It would take some time, because clearly we've had an integrated system with England for a long time. But it simply isn't enough for us to say, 'We will take control of the prisons' and carry on with the same policy as before. There is an opportunity now for us to look at a new system of penal policy in order to make sure that we have a policy that's tailored for the needs of Wales. That, to my mind, includes looking at different types of prisons, their sizes, their success in terms of reforming prisoners, and that's all an important part of the consideration of a Welsh penal policy, should prisons be devolved.
Welsh: Rydym ni yn credu y dylid ystyried datganoli carchardai, ynghyd â gweddill y system cyfiawnder troseddol. Byddai'n cymryd cryn amser, oherwydd yn amlwg bu gennym ni system integredig â Lloegr ers amser maith. Ond nid yw'n ddigon i ni ddweud, 'Byddwn ni'n cymryd rheolaeth dros garchardai' a pharhau gyda'r un polisi ag o'r blaen. Mae cyfle nawr i ni edrych ar system newydd o bolisi cosbi er mwyn gwneud yn siŵr bod gennym ni bolisi sydd wedi'i deilwra i anghenion Cymru. Mae hynny, yn fy marn i, yn cynnwys edrych ar wahanol fathau o garchardai, eu maint, eu llwyddiant o ran diwygio carcharorion, ac mae hynny y gyd yn rhan bwysig o'r ystyriaeth o bolisi cosbi i Gymru, pe byddai carchardai yn cael eu datganoli.
English: Thank you for that, First Minister. I'm sure we can all agree that, in the interests of safety of staff and prisoners regarding self-harm, something does need to be done on the capacity of staff as well - for the staff to be increased in order to provide a safe environment and in order to help with rehabilitation and to prevent reoffending. So, regardless of where the responsibilities over prisons lie, the Welsh Government has a role to play in the rehabilitation, as you've just said, and an effort through the provision of health services, education, housing and employment issues. So, First Minister, I'm yet to be persuaded that there is a case for devolution of the justice system, prisons in particular, as I don't believe we can go it alone. However, it is clear that there has to be greater co-operation between the Welsh Government and Westminster here. So, what discussions have you had with the UK Government about improving access to rehabilitation services in Welsh prisons, and the impact of overcrowding, which eventually aids reoffending? So, regarding staff shortages and the impact on rehabilitation of prisoners, can you please answer those questions?
Welsh: Diolch am hynna, Prif Weinidog. Rwy'n siŵr y gallwn ni i gyd gytuno, er budd diogelwch staff a charcharorion o ran hunan-niweidio, bod angen gwneud rhywbeth ynghylch nifer y staff hefyd - i'r nifer staff gael ei gynyddu er mwyn darparu amgylchedd diogel ac er mwyn helpu gydag adsefydlu ac i atal aildroseddu. Felly, ni waeth pwy sy'n gyfrifol am garchardai, mae gan Lywodraeth Cymru ran i'w chwarae o ran adsefydlu, fel yr ydych chi newydd ei ddweud, ac ymdrech trwy ddarparu gwasanaethau iechyd, addysg, tai a materion cyflogaeth. Felly, Prif Weinidog, rwyf i eto i gael fy narbwyllo bod dadl dros ddatganoli'r system gyfiawnder, carchardai yn benodol, oherwydd nid wyf i'n credu y gallwn ni ei wneud ar ein pennau ein hunain. Fodd bynnag, mae'n amlwg bod angen mwy o gydweithredu rhwng Llywodraeth Cymru a San Steffan yn hyn o beth. Felly, pa drafodaethau ydych chi wedi eu cael gyda Llywodraeth y DU ynghylch gwella mynediad at wasanaethau adsefydlu yng ngharchardai Cymru, ac effaith gorlenwi, sy'n cynorthwyo aildroseddu yn y pen draw? Felly, o ran prinder staff a'r effaith ar adsefydlu carcharorion, a allwch chi ateb y cwestiynau hynny os gwelwch yn dda?
English: Well, it is tricky, because many services that are provided within prisons are devolved services, and it's not the easiest fit to make between a non-devolved service and a devolved service in order to provide those services. We've done it, but there will be easier ways of doing it. She says going it alone; Northern Ireland has a prison system, so does Scotland, and so, for that matter, does the Isle of Man, Jersey and Guernsey. It's not entirely self-contained, and there will always be, to my mind, a case for some of the most dangerous prisoners perhaps to be housed in one or two places, or three probably, around the whole of the UK, rather than us doing it in Wales. We'd have to pay for those prison spaces, but the number of offenders in that category is actually quite low. So, it may well be that we may not want to pursue the option of a category A prison in Wales. But there's no reason in principle or in theory why we couldn't run the justice system ourselves, given the fact that far smaller entities such as Northern Ireland have been doing it for nearly 100 years.
Welsh: Wel, mae'n anodd, gan fod llawer o wasanaethau a ddarperir mewn carchardai yn wasanaethau sydd wedi eu datganoli, ac nid yw cyfateb gwasanaeth sydd heb ei ddatganoli â gwasanaeth sydd wedi ei ddatganoli er mwyn darparu'r gwasanaethau hynny y peth hawddaf i'w wneud. Rydym ni wedi ei wneud, ond bydd ffyrdd haws o'i wneud. Mae hi'n dweud mynd ar ein pennau ein hunain; mae gan Ogledd Iwerddon system garchardai, felly hefyd yr Alban, ac felly hefyd, pe byddai'n dod i hynny, Ynys Manaw, Jersey a Guernsey. Nid yw'n gwbl hunangynhaliol, a bydd dadl bob amser, yn fy marn i, i rai o'r carcharorion mwyaf peryglus gael eu cadw mewn un neu ddau o leoedd efallai, neu dri yn fwy na thebyg, ledled y DU, yn hytrach na ni yn ei wneud yng Nghymru. Byddai'n rhaid i ni dalu am y lleoedd carchar hynny, ond mae nifer y troseddwyr yn y categori hwnnw yn eithaf isel mewn gwirionedd. Felly, mae'n bosibl iawn efallai na fyddwn ni eisiau dewis yr opsiwn o gael carchar categori A yng Nghymru. Ond nid oes unrhyw reswm mewn egwyddor na mewn theori pam na allem ni redeg y system gyfiawnder ein hunain, o ystyried y ffaith bod endidau llai o lawer fel Gogledd Iwerddon wedi bod yn gwneud hynny ers bron i 100 mlynedd.
English: Question 3 [OAQ52330] has been withdrawn, so question 4 - Paul Davies.
Welsh: Tynnwyd cwestiwn 3 [OAQ52330] yn ôl, felly cwestiwn 4 - Paul Davies.
English: Hywel Dda university health board is currently consulting on its proposals to transform community and hospital services in west Wales. May I encourage everyone with an interest to engage in the consultation and have their say in helping to shape future services for the region?
Welsh: Mae bwrdd iechyd prifysgol Hywel Dda yn cynnal ymgynghoriad ar hyn o bryd ynghylch cynigion i drawsnewid gwasanaethau cymunedol ac ysbytai yn y gorllewin. A gaf i annog unrhyw un sydd â diddordeb i gymryd rhan yn yr ymgynghoriad a dweud eu barn er mwyn helpu i lunio gwasanaethau'r rhanbarth ar gyfer y dyfodol?
English: First Minister, I'm sure you're aware of my opposition to the current proposals of the Hywel Dda university health board, bearing in mind that each of the three options proposed by the health board will lead to the downgrading of Withybush hospital, which is unacceptable to the people I represent. Do you therefore share my concerns, and the concerns of the people of Pembrokeshire, that there is no option in the consultation that would safeguard services at Withybush hospital? And do you agree with me that any decisions on the future of health services in west Wales must respect the views of the people that those services serve?
Welsh: Brif Weinidog, rwy'n siŵr eich bod chi'n ymwybodol o'm gwrthwynebiad i i gynigion presennol bwrdd iechyd prifysgol Hywel Dda, o gofio bod pob un o'r tri opsiwn mae'r bwrdd iechyd yn eu cynnig yn arwain at israddio ysbyty Llwynhelyg, sydd yn annerbyniol i'r bobl rwy'n eu cynrychioli. A ydych chi felly yn rhannu fy mhryderon, a phryderon pobl sir Benfro, nad oes opsiwn yn yr ymgynghoriad a fydd yn diogelu gwasanaethau yn ysbyty Llwynhelyg? Ac a ydych chi'n cytuno â mi fod rhaid i unrhyw benderfyniadau ar ddyfodol gwasanaethau iechyd yn y gorllewin barchu barn y bobl y mae'r gwasanaethau hynny yn eu gwasanaethu?